XIX pasaulio futbolo čempionatas

2010 m. FIFA pasaulio čempionatas – 19 kartą vykęs aukščiausio lygio futbolo turnyras. Čempionatas prasidėjo birželio 11 d. ir baigėsi liepos 11 d. Pietų Afrikoje. Kvalifikacija į pasaulio čempionatą prasidėjo 2007 m. rugpjūtį, kurioje dalyvavo 204 FIFA nacionalinės komandos iš 208.

Tai pirmas kartas, kai čempionatas rengtas Afrikos žemyne. Pietų Afrika nukonkuravo Maroką ir Egiptą pasiūliusi didžiausią sumą čempionatui.

Atrankos varžybos 
Čempionate dalyvaus 13 šalių iš Europos, 5 iš Afrikos (neskaičiuojant PAR), 4 ar 5 iš Pietų Amerikos, 4 ar 5 iš Azijos, 3 ar 4 iš Centrinės ir Šiaurės Amerikos ir 0 ar 1 iš Okeanijos.
 2010 m. pasaulio futbolo čempionato atranka/Europa
 2010 m. pasaulio futbolo čempionato atranka/Pietų Amerika
 2010 m. pasaulio futbolo čempionato atranka/Afrika
 2010 m. pasaulio futbolo čempionato atranka/Azija
 2010 m. pasaulio futbolo čempionato atranka/Okeanija
 2010 m. pasaulio futbolo čempionato atranka/Šiaurės Amerika

Į čempionatą patekusios šalys 

Į čempionatą pateko 32 šalys. Pietų Afrika pateko be atrankos varžybų.

Stadionai 
2005 m. organizatoriai sudarė sarašą vietų kuriuose bus žaidžiama. Sąrašą sudarė 12 vietų: Blumfonteinas, Keiptaunas, Durbanas, Johanesburgas (dvi vietos), Kimberlis, Nelsprutas, Orkneitas, Polokvanė, Port Elizabetas, Pretorija ir Rustenburgas. Tačiau vietų buvo sumažinta iki 10, kurios buvo paskelbtos FIFA 2006 m. kovo 17:

Pasiruošimas 

Čempionato pasiruošimui Pietų Afrika pastatė dar penkis futbolo stadionus.

Be stadionų Pietų Afrika ketina pagerinti dabartinę viešojo transporto infrastruktūrą, įvairiuose miestuose įdiegti naujo tranzito sistemą pavadinimu Rea Vaya. Danny Jordaan, 2010 m. pasaulio futbolo čempionato organizacinio komiteto pirmininkas, sakė, kad visi darbai turi būti užbaigti iki 2009 metų spalio mėnesio.

Šalis taip pat ketina įgyvendinti specialias priemones, užtikrinančias saugumą ir apsaugą užsienio turistams pagal FIFA standartinius reikalavimus. Čempionato metu virš stadionų bus apriboti lėktuvų skrydžiai.

Prie futbolo stadionų dirbo apie 70 000 darbuotojų, kurie per mėnesį uždirbdavo apie £192, €224 ar $313, dauguma buvo nepatenkinti maža alga ir pradėdavo streikuoti, tačiau stadionai buvo spėti pastatyti laiku.

Transportas 
Prieš čempionatą buvo patobulinti kelių tinklai, siekiant sumažinti žmonių srautą į stadionus ir iš jų. Taip pat buvo užbaigti požeminio geležinkelio tinklai, atnaujintos metro ir autobusų sistemos. Lankytojams buvo sukurti autobusų maršrutai ir informacija apie miestus.

Finalinis traukimas 
FIFA organizacinis komitetas patvirtino futbolo rinktines finaliniams traukimams, 2009 m. gruodžio 2 dieną. Pagal 2009 m. spalio mėnesio FIFA pasaulio reitingą, pirmajam krepšeliui buvo atrinktos septynios stipriausios komandos finaliniams traukimams, prie kurių prisidėjo ir čempionato šeimininkai Pietų Afrika. Taip pat buvo atrinkti trys kiti krepšeliai: antrajame Azija, Šiaurės Amerika ir Okeanija, trečiajame Afrika ir Pietų Amerika, ketvirtajame Europa.

 
Grupės traukimai vyko Keiptauno tarptautiniame konvencijos centre 19 valandą (UTC+2) gruodžio 4 dieną 2009 metais. Ceremoniją pradėjo Pietų Afrikos aktorė Charlize Theron, padedama FIFA generalinio sekretoriaus Jérôme Valcke. Kamuoliukus su komandomis traukė anglų futbolo žvaigždė David Beckham ir Afrikos žymiausi sportininkai Haile Gebreselassie, John Smit, Makhaya Ntini, Matthew Booth ir Simphiwe Dludlu.

Teisėjai 
FIFA pasaulio čempionatui parinkti teisėjai:

AFC
  Khalil Al Ghamdi
  Ravshan Irmatov
  Subkhiddin Mohd Salleh
  Yuichi Nishimura

CAF
  Koman Coulibaly
  Jerome Damon
  Eddy Maillet

CONCACAF
  Joel Aguilar
  Benito Archundia
  Carlos Batres
  Marco Antonio Rodríguez

CONMEBOL
  Héctor Baldassi
  Jorge Larrionda
  Pablo Pozo
  Óscar Ruiz
  Carlos Simon
  Martín Vázquez

OFC
  Michael Hester
  Peter O'Leary

UEFA
  Olegário Benquerença
  Massimo Busacca
  Frank De Bleeckere
  Martin Hansson
  Viktor Kassai
  Stephane Lannoy
  Roberto Rosetti
  Wolfgang Stark
  Alberto Undiano Mallenco
  Howard Webb

Komandos 

Kaip ir 2006 m. pasaulio čempionate, komandą turi sudaryti 23 žaidėjai. Visos dalyvaujančios nacionalinės asociacijos turi patvirtinti galutinį žaidėjų sąrašą iki 2010 m. birželio 1 dienos. Komandoms leista pateikti pavėluotą sąrašą, jei žaidėjai yra gavę sunkių traumų.

Rungtynės

Grupių etapas 
 Rungt. = sužaistos rungtynės
 Laim. = laimėtos rungtynės
 Lyg. = rungtynės sužaistos lygiom
 Pral. = rungtynės pralaimėtos
 Įv.įm. = įmušti įvarčiai (tiksliai)
 Įv. pral. = praleisti įvarčiai
 Įv. skirtumas = įvarčių skirtumas
 Tšk = surinkta taškų (už laimėtas rungtynes skiriami 3 taškai, už lygiąsias 1 taškas, už pralaimėjimą 0 taškų).

Tik tos komandos kurios užėmė grupėje pirmąsias ir antrąsias vietas gali dalyvauti kitame etape

Taškų lygybės atvejis 
FIFA naudoja šiuos kriterijus norint nustatyti stipresnę komandą.

 Didžiausias taškų skaičius per visas grupės rungtynes
 Įvarčių skirtumas grupės rungtynėse
 Didžiausias įvarčių skaičius
 Didesnis taškų skaičius tarp lygių komandų
 Įvarčių skirtumas tarp lygių komandų
 Didesnis įvarčių skaičius tarp lygių komandų
 Traukiant burtus pagal FIFA organizacinį komitetą

A grupė

B grupė

C grupė

D grupė

E grupė

F grupė

G grupė

H grupė

Atkrintamosios varžybos 

Rungtynės vyks 90 minučių, jei jos baigsis lygiosiomis bus žaidžiami du papildomi kėliniai po 15 minučių. Jei rungtynės vis dar bus lygios, abi komandos muš 11 metrų baudinius.

Įvarčių autoriai 

5 įvarčiai
  David Villa
  Wesley Sneijder
  Thomas Müller
  Diego Forlán

4 įvarčiai
  Gonzalo Higuaín
  Miroslav Klose
  Róbert Vittek

3 įvarčiai
  Luís Fabiano
  Asamoah Gyan
  Luis Suárez
  Landon Donovan

2 įvarčiai
  Carlos Tévez
  Brett Holman
  Elano
  Robinho
  Samuel Eto'o
  Andrés Iniesta
  Lukas Podolski
  Keisuke Honda
  Lee Jung-Soo
  Lee Chung-Yong
  Javier Hernández
  Kalu Uche
  Arjen Robben
  Tiago

1 įvartis
  Martín Demichelis
  Gabriel Heinze
  Martín Palermo
  Tim Cahill
  Maicon
  Juan
  Carles Puyol
  Jean Beausejour
  Mark González
  Rodrigo Millar
  Didier Drogba
  Yaya Touré
  Romaric
  Salomon Kalou
  Nicklas Bendtner
  Dennis Rommedahl
  Jon Dahl Tomasson
  Steven Gerrard
  Jermain Defoe
  Matthew Upson
  Florent Malouda
  Cacau
  Arne Friedrich
  Mesut Özil
  Marcell Jansen
  Sami Khedira
  Kevin-Prince Boateng
  Sulley Muntari
  Dimitrios Salpingidis
  Vasilis Torosidis
  Daniele De Rossi
  Vincenzo Iaquinta
  Antonio Di Natale
  Fabio Quagliarella
  Yasuhito Endō
  Shinji Okazaki
  Ji Yun-Nam
  Park Chu-Young
  Park Ji-Sung
  Cuauhtémoc Blanco
  Rafael Márquez
  Dirk Kuyt
  Giovanni van Bronckhorst
  Klaas-Jan Huntelaar
  Robin van Persie
  Yakubu Aiyegbeni
  Winston Reid
  Shane Smeltz
  Antolín Alcaraz
  Cristian Riveros
  Enrique Vera
  Hugo Almeida
  Liédson
  Raul Meireles
  Cristiano Ronaldo
  Simão
  Milan Jovanović
  Marko Pantelić
  Gelson Fernandes
  Kamil Kopúnek
  Valter Birsa
  Robert Koren
  Zlatan Ljubijankič
  Bongani Khumalo
  Katlego Mphela
  Siphiwe Tshabalala
  Edinson Cavani
  Álvaro Pereira
  Maxi Pereira
  Clint Dempsey
  Michael Bradley

Į savo vartus
  Daniel Agger (už Nyderlandus)
  Park Chu-Young (už Argentiną)

Statistika 
Daugiausiai įvarčių per šį čempionatą įmušė Vokietija (16). Nė vieno įvarčio neįmušė tik Alžyras ir Hondūras. Daugiausia įvarčių praleido Šiaurės Korėja (praleido 12 įvarčių; įmuštų ir praleistų įvarčių santykis -11). Čempionai ispanai įmušė mažiausiai įvarčių (8) lyginant su kitais pasaulio čempionais. Beje, ispanai taip pat yra pirmoji komanda, kuri pralaimėjusi pirmąją dvikovą (0:1 Šveicarijai) sugebėjo tapti čempionais. Taip pat tai pirmasis čempionatas, kuriame abu praėjusio pasaulio čempionato finalininkai nepateko į kitą etapą. Nyderlandų komanda tapo blogiausiai finale žaidžiančia ekipa, kadangi jau tris kartus nesugebėjo laimėti pasaulio čempionatų finaluose. Tai pirmasis pasaulio čempionatas, kai čempionato šeimininkai nepateko į antrąjį etapą.

Prizinis fondas 
Bendras prizinis FIFA patvirtintas čempionato fondas sudaro 420 milijonų $. Tai yra 60 % daugiau, nei 2006 m. čempionate. Prieš čempionatą kiekviena šalis dalyvė gavo po 1 milijoną $ pasiruošimui čempionatui. Vėliau kiekviena komanda, išėjusi iš grupės, gavo po 8 milijonus $. Vėlesniuose etapuose prizai dalinosi tokia tvarka:

 9 milijonai $ už dalyvavimą 16-finalyje
 18 milijonų $ – 1/4 finalo
 20 milijonų $ – pusfinalyje
 24 milijonai $ – antriems
 30 milijonai $ – nugalėtojams.

Pirmą kartą pasaulio čempionatų istorijoje lėšų už žaidėjų dalyvavimą čempionate gavo ir vietiniai klubai. Iš viso jiems bus išmokėta 26 milijonai €, tai sudaro maždaug 1 000 € už vieną žaidėją per dieną.

Čempionato talismanas 

Oficialus čempionato talismanas yra Zakumi (gimęs 1994 m. birželio 15 d.). Jis yra antropomorfinis leopardas su žaliais plaukais. Zakumi vardas buvo duotas nuo raidžių junginio ZA, reiškiančio PAR kodą padal ISO standartą, ir kumi, dauguma Afrikos kalbų reiškiančio skaičių dešimt. Šis talismanas oficialiai buvo pristatytas 2008 m. rugsėjo 22 d.

Zakumi gimimo diena buvo pasirinkta tarptautinė jaunimo diena, kuri PAR švenčiama birželio 15 d.

Žalia ir geltona leopardo spalvos simbolizuoja Pietų Afrikos Respublikos vyrų futbolo rinktinės spalvas.

Oficialus Zakumi šūkis yra „Zakumi žaidžia garbingai“ (angl. Zakumi’s game is Fair Play).

Čempionato daina 
Oficialią čempionato dainą sukūrė ir atliko Kolumbijos dainininkė Shakira kartu su PAR grupe Freshlyground. Daina pavadinta „Waka Waka“ ir įrašyta dviem kalbomis – angliškai ir ispaniškai. Šią dainą atlikėjai atliko per čempionato atidarymo ir uždarymo ceremonijas.

Čempionato kamuolys 

Oficialų šio čempionato kamuolį pagamino Vokietijos sporto prekių gamintojas Adidas. Šis kamuolys vadinsis Jabulani – zulų kalba tai reiškia „teikiantis džiaugsmą visiems“.

Kamuolys yra nuspalvintas 11 skirtingų spalvų, taip simbolizuojant 11 futbolo žaidėjų, 11-tą Pasaulio futbolo čempionatą, kuriam kamuolius gamina Adidas, ir 11 kalbų, naudojamų PAR.

Čempionato finale bus žaidžiama su specialiu auksine spalva nuspalvintu Jo’bulani kamuoliu. Pavadinimas duotas nuo šalies sostinės Johanesburgo, kuriame bus žaidžiamas finalas, pavadinimo.

Šis kamuolys jau pirmųjų rungtynių susilaukė kritikos iš komandų žaidėjų. Brazilijos vyrų futbolo rinktinės puolėjas Luís Fabiano skundėsi dėl nenuspėjamos kamuolio skriejimo trajektorijos, teigdamas, kad „jis juda iš numatytos trajektorijos ir elgiasi nenatūraliai“. Ispanijos vyrų futbolo rinktinės pagrindinis vartininkas Iker Casillas teigė, kad šis kamuolys yra lyg paplūdimio kamuolys , o Brazilijos rinktinės vartininkas Júlio Césaras – lyg kamuolys iš supermarketo.

Taip pat skaitykite 
 2009 m. FIFA Konfederacijų taurė

Šaltiniai

Nuorodos 

 FIFA.com tinklalapis 

 
Pietų Afrikos Respublikos futbolo varžybos